Komisjoni otsus,

24. jaanuar 2001,

milles kehtestatakse liikmesriikide poolt heakskiidetud üksuste loetelude näidis elusloomade, sperma ja embrüote ühendusesiseseks kaubanduseks ning nende loetelude komisjonile edastamise eeskirjad

(teatavaks tehtud numbri K(2001) 143 all)

(EMPs kohaldatav tekst)

(2001/106/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1964. aasta direktiivi 64/432/EMÜ veiste ja sigadega ühendusesisest kauplemist mõjutavate loomatervishoiu probleemide kohta, [1] viimati muudetud direktiiviga 2000/25/EÜ, [2] eriti selle artikli 11 lõiget 6,

võttes arvesse nõukogu 14. juuni 1988. aasta direktiivi 88/407/EMÜ, milles sätestatakse koduveiste sperma ühendusesisese kaubanduse ja impordi suhtes kohaldatavad loomatervishoiunõuded, [3] viimati muudetud Austria, Soome ja Rootsi ühinemisaktiga, eriti selle artikli 5 lõiget 2,

võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [4] viimati muudetud Austria, Soome ja Rootsi ühinemisaktiga, eriti selle artikli 5 lõiget 3,

võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [5] viimati muudetud Austria, Soome ja Rootsi ühinemisaktiga, eriti selle artiklit 7,

võttes arvesse nõukogu 26. juuni 1990. aasta direktiivi 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded, [6] viimati muudetud otsusega 1999/608/EÜ, [7] eelkõige selle artikli 5 lõiget 3,

võttes arvesse nõukogu 28. jaanuari 1991. aasta direktiivi lammaste ja kitsede ühendusesisest kaubandust reguleerivate loomatervishoiu nõuete kohta, [8] viimati muudetud otsusega 94/953/EÜ, [9] eriti selle artikli 2 lõiget 9,

ning arvestades järgmist:

(1) Veiste, sigade, lammaste, kitsede ja hobuslaste ühendusesisene kaubandus on lubatud kogumiskeskustest, mille on heaks kiitnud selle liikmesriigi pädevad asutused, kus need keskused asuvad.

(2) Koduveiste ja -sigade sperma ühendusesisene kaubandus on lubatud seemendusjaamadest, mille on heaks kiitnud selle liikmesriigi pädevad asutused, kus need keskused asuvad.

(3) Veiste embrüote ja munarakkude ühendusesisene kaubandus on lubatud, kui need on kogunud, töödelnud ja ladustanud embrüokogumisrühmad, mille on heaks kiitnud selle liikmesriigi pädevad asutused, kus need rühmad tegutsevad.

(4) Iga liikmesriik peab saatma komisjonile ja teistele liikmesriikidele oma territooriumil heakskiidetud kogumiskeskuste, seemendusjaamade ja embrüokogumisrühmade loetelud.

(5) Võimaldamaks lihtsat juurdepääsu ühenduse ajakohastatud loeteludele on tarvis ühtlustada nende loetelude näidis ning edastamisviis.

(6) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

I lisas esitatud üksuste loetelud edastatakse komisjonile programmide Word 97 (või varasem), Excel 97 (või varasem) kaudu või pdf formaadis järgmisel aadressil: Inforvet@cec.eu.int.

Loetelud koostatakse vastavalt II lisas esitatud näidisvormidele.

Komisjon teatab kõigist vormide või lähetuskohtade muudatustest alalise veterinaarkomitee raames liikmesriikidele.

Artikkel 2

Käesolev otsus on adresseeritud liikmesriikidele.

Brüssel, 24. jaanuar 2001

Komisjoni nimel

komisjoni liige

David Byrne

[1] EÜT 121, 29.7.1964, lk 1977/64.

[2] EÜT L 163, 4.7.2000, lk 35.

[3] EÜT L 194, 22.7.1988, lk 1.

[4] EÜT L 302, 19.10.1989, lk 1.

[5] EÜT L 224, 18.8.1990, lk 42.

[6] EÜT L 224, 18.8.1990, lk 62.

[7] EÜT L 242, 14.9.1999, lk 20.

[8] EÜT L 46, 19.2.1991, lk 19.

[9] EÜT L 371, 31.12.1994, lk 14.

--------------------------------------------------

I LISA

1. Vastavalt direktiivi 64/432/EMÜ artikli 11 lõikele 1, direktiivi 90/426/EMÜ artikli 7 lõikele 1 ja direktiivi 91/68/EMÜ artikli 2 lõikele 9 heakskiidetud kogumiskeskused.

2. Vastavalt direktiivi 88/407/EMÜ artikli 5 lõikele 1 ja direktiivi 90/429/EMÜ artikli 5 lõikele 1 heakskiidetud seemendusjaamad.

3. Vastavalt direktiivi 89/556/EMÜ artikli 5 lõikele 1 heakskiidetud embrüokogumisrühmad.

--------------------------------------------------

II LISA

+++++ TIFF +++++

+++++ TIFF +++++

--------------------------------------------------